Správa zo zahraničnej pracovnej cesty

	Príloha k cestovnému príkazu číslo	65/2012	
1.	Účastník pracovnej cesty	
Meno, priezvisko, tituly	RNDr. Lýdia Šuchová	
Útvar	riaditeľka	
Prac. zaradenie	riaditeľka 	
Znalosť jazykov2]	AJ, FJ, RJ	
2.	Pracovná cesta 	
Vykonaná v dňoch	21.11.2012 – 25.11.2012 (prerušenie 23.11.2012 – 25.11.2012)	
Štát	Belgicko	
Mesto	Brusel	
Názov organizácie vrátane adresy	European Science Foundation, Science Europe	
Účel pracovnej cesty	Zasadnutie valného zhromaždenia ESF (ESF Assembly),
Zasadnutie valného zhromaždenia Science Europe (SE General Assembly) a zasadnutie pracovnej skupiny SE Grant Union	
Spôsob financovania (cestovné, pobytové náklady, iné výdavky)	APVV	
3.	Rámcový program pracovnej cesty	
Dátum
	Hodina
	Navštívené organizácie	Mená a funkcie kontaktovaných partnerov	Kontaktné adresy	
21.11.2012	14,30 – 18,00	Zasadnutie Pracovnej skupiny Grant Union 	Priya Bondre-Beil	Science Europe meeting room, Brusel	
22.11.2012	11,00 – 18,00	Zasadnutie Valného zhromaždenia Science Europe	Paul Boyle	Management Centre Europe, Brusel	
23.11.2012	8,30 – 14,30	Účasť na zasadnutí European Science Foundation Assembly	Martin Hynes	De Warande, Brusel	
				     	
4.	Stručný priebeh rokovaní/študijného pobytu	
Opis priebehu rokovaní podľa rámcového programu, v prípade študijného pobytu (školenia) jeho charakteristika, výsledky študovanej problematiky, získané poznatky a uplatnenie poznatkov z predchádzajúcich ciest.
Dňa 21.11.2012 sa uskutočnilo zasadnutie pracovnej skupiny Science Europe zameranej na oblasť Grant Union. Pracovná skupina je zameraná na posudzovanie možností zavedenia tzv. Gant Union (Grantovej únie) v rámci krajín Európskej únie. Členmi tejto pracovnej skupiny sú zástupcovia viacerých grantových agentúr z rôznych krajín EÚ, ktoré sú členskými organizáciami Science Europe. V rámci zasadnutia pracovnej skupiny sa diskutovalo o záujme jednotlivých krajín a o reálnych možnostiach nastavenia podmienok pre realizáciu grantovej únie. V praxi môže mať grantová únia viaceré podoby. Jednou z nich je model Peniaze nasledujú výskumníka, čo by v praxi znamenalo, že v situácii, keď zodpovedný riešiteľ bežiaceho projektu zmení krajinu svojho pôsobenia, môže si preniesť grant so sebou na nové pracovisko. V tomto kontexte skonštatovali viaceré krajiny, že v praxi sú s týmto modelom viaceré prekážky. Napríklad prekážky administratívneho typu, nevôľa organizácií uvoľniť projektové peniaze preč, špecifiká národnej legislatívy, Ďalšou formou Grantovej únie je model Peniaze sledujú spoluprácu, ktorý predpokladá, že pokiaľ sa zmenia podmienky v tom, že príslušný výskum sa nebude realizovať v jednej organizácii, ale v druhej, prenesie sa grant na miesto realizácie výskumu. Tieto modely majú hlavné pozitíva v tom, že plánovaný výskum sa nepreruší, realizuje sa v plnom rozsahu a kvalite. Na druhej strane však sa v praxi vyskytuje viacero nezanedbateľných prekážok a problémov, ktorými sú hlavne rozdielne národné legislatívy, podpisovanie zmlúv s organizáciami a nie s jednotlivcami, únik mozgov, neochota projektových tímov uvoľniť finančné prostriedky, nejednoznačné vlastnícke práva k duševnému vlastníctvo výstupov projektu, rôzne ceny a úrovne miezd v jednotlivých krajinách. Pracovná skupina sa dohodla, že využije výsledky prieskumu uskutočneného EUROHORCS na túto tému a otázke Grantovej únie sa bude ďalej venovať.
Dňa 22.11.2012 sa uskutočnilo zasadnutie Valného zhromaždenia Science Europe. Na úvod zasadnutia boli členské organizácie oboznámené so správou o činnosti za rok 2012, ktorú predniesla riaditeľka SE. Následne sme dostali podrobnú informáciu o princípoch a procese tvorby vedeckých výborov Spolu obdržali vyše 350 nominácií z viac ako 20 organizácií. Pri výbere tých najvhodnejších kandidátov sa zohľadnilo predovšetkým kritérium odbornosti a vedeckej excelentnosti, ale aj geografické pokrytie a pohlavie kandidáta. Žien je menej ako 25%, čo je veľmi málo. Slovensko má jedného člena vedeckého výboru zameraného na civilné inžinierstvo a je ním Ján Bujňák, Do budúcnosti je potrebné lepšie špecifikovať podmienky výberu kandidátov ako aj štruktúru požadovaných informácií o nich. Na záver prebehla voľba členov vedeckých výborov. V ďalšej časti účastníci valného zhromaždenia obdržali informáciu od predsedov jednotlivých pracovných skupín SE. V súčasnosti sú 3 pracovné skupiny so zameraním na Otvorený prístup, Grantovú úniu a Horizont 2020. Do budúcnosti sa uvažuje s vytvorením pracovných skupín zameraných na otvorený prístup k dátam a vedeckú integritu a rodovú rovnosť.  Následne diskutovalo valné zhromaždenie o pozícii ES k Horizont 2020. Dohodlo sa na elektronickom schválení výslednej podoby dokumentu. Ďalej sa diskutovalo o pláne činnosti na rok 2013 ako aj o rozpočte na tento rok. Odhlasovalo sa, že príspevky organizácií budú stanovené na základe princípu HDP. Aj keď APVV zastávalo pozíciu kalkulácie výšky rozpočtov jednotlivých organizácií na základe rozpočtu organizácií. Boli sme informovaní o plánovanom zasadnutí Global Research Council v Berlíne na jar 2013. Na záver prebehla voľba nových členov riadiaceho výboru SE. 
Dňa 23.11.2012 sa uskutočnilo zasadnutie valné zhromaždenie Európskej nadácie pre vedu (ESF).  Zúčastnené organizácie boli oboznámené so správou riadiaceho výboru, ktorý zasadal 2 krát (v apríli a septembri 2012). Následne sa diskutovalo o rozpočte ESF na rok 2013 v kontexte plánovaných aktivít ako aj znižovania personálnych kapacít. Bol vypracovaný 3 ročný multilaterálny plán aktivít, pričom okrem iných akcií sa v roku 2013 uskutoční 9 ESF konferencií. Členské organizácie sa zhodli na tom, že termíny zasadnutia valného zhromaždenia ESF je potrebné dávať v súčinnosti s termínmi zasadnutia Science Europe.
ESF pripomenula, že členské organizácie majú možnosť objednania si publikácií, ktoré boli vydané v rámci ESF v tomto aj predchádzajúcich rokoch.

5.	Odporúčané závery a návrh úloh	
Návrh opatrení, príp. úloh na využívanie poznatkov s termínmi a uvedením pracovníka zodpovedného za ich realizáciu.
Agentúra ako člen SE a ESF sa bude podieľať aktívne na aktivitách oboch organizácií a prenášať všetky získané poznatky na domácu pôdu. Agentúra si z ESF objedná všetky relevantné publikácie. APVV bude pokračovať v navrhovaní našich zástupcov do orgánov oboch organizácií.

6.	Prehľad prinesenej dokumentácie a miesto jej uloženia	
Dokumentácia	Miesto uloženia	
Podporné materiály z ESF	Kancelária riaditeľa, zasadačka	
		
     	     	
7.	Osobitne vyhodnotený očakávaný prínos pracovnej cesty	
APVV sa aktívne zapojila a zapojí do rozhodovania o budúcnosti spôsobu podpory vedy a výskumu na EU úrovni (v rámci ESF ako aj SE).  APVV získa hodnotné materiály vydané ESF.	
8.	Spôsob zverejnenia výsledkov pracovnej cesty, prenos získaných informácií2]	
Uveďte, kde a kedy boli výsledky zverejnené, príp. adresár osôb a organizácií, ktorým bola správa zaslaná.
O obsahu rokovania bude oboznámené vedenie APVV, predsedníctvo APVV ako aj SVT MŠVVŠ SR pri osobných rokovaniach.	
Súhlasím so zverejnením správy na internete.
	
Správu vypracoval (meno a priezvisko účastníka)
RNDr. Lýdia Šuchová
Dátum 3.12.2012	

Podpis ...................................

Správu schválil 
Ing. Bibiana Remiarová, PhD
Dátum 3.12.2012	

Podpis ...................................